**ปรัชญา วิสัยทัศน์ ปณิธาน และพันธกิจคณะผลิตกรรมการเกษตร**

 **ปรัชญาคณะผลิตกรรมการเกษตร** ผลิตบัณฑิตที่มีคุณภาพ  และจริยธรรมเพื่อพัฒนาการเกษตรของประเทศไทยสู่สากลอย่างยั่งยืน

 **วิสัยทัศน์คณะผลิตกรรมการเกษตร** มุ่งสู่ความเป็นเลิศในศาสตร์และเทคโนโลยีการเกษตรที่ปลอดภัยในระดับนานาชาติ

 **ปณิธานคณะผลิตกรรมการเกษตร** มีคุณธรรม จริยธรรม ปัญญา  ใฝ่รู้  สู้งาน  เชี่ยวชาญการเกษตร

 **พันธกิจคณะผลิตกรรมการเกษตร**

1. ด้านการเรียนการสอน ผลิตบัณฑิตทางด้านการเกษตรที่มีคุณภาพ มีทักษะ ความชำนาญด้านวิชาชีพ ใฝ่รู้ สู้งาน มีคุณธรรม

จริยธรรมเป็นที่ยอมรับของสังคมและในระดับนานาชาติ

 2. ด้านงานวิจัย สร้างงานวิจัยเพื่อพัฒนาองค์ความรู้และนวัตกรรมการเกษตร เพื่อประโยชน์ต่อชุมชม สังคม

 3. ด้านการบริการวิชาการแก่ชุมชนและสังคม ถ่ายทอดองค์ความรู้และนวัตกรรมเพื่อการพัฒนาและยกระดับชุมชน สังคม

 4. ด้านการทำนุบำรุงศิลปวัฒนธรรม ส่งเสริม สืบสาน ทำนุบำรุงศิลปวัฒนธรรม อนุรักษ์ทรัพยากรธรรมชาติ และรักษาสิ่งแวดล้อม

 5. ด้านการบริหารจัดการ บริหารจัดการเชิงธรรมาภิบาล และพัฒนาคุณภาพชีวิตของบุคลากรในองค์กร

 **นโยบายการบริหารคณะผลิตกรรมการเกษตร**

 กรอบแนวคิดในการบริหารเพื่อพัฒนาคณะผลิตกรรมการเกษตรถือเป็นคณะหลักทางการเกษตรของมหาวิทยาลัยแม่โจ้ภายใต้วิสัยทัศน์ “มุ่งสู่ความเป็นเลิศในศาสตร์และเทคโนโลยีการเกษตรที่ปลอดภัยในระดับนานาชาติ” โดยมีเป้าหมายปลายทางหลักคือ การผลิตบัณฑิต ซึ่งเป็นผลผลิตในการจัดการบริหารภายในคณะแบบบูรณาการเพื่อให้สอดคล้องกับแผนพัฒนาเศรษฐกิจและสังคมแห่งชาติแผนพัฒนาการศึกษา และทิศทางการพัฒนามหาวิทยาลัย ซึ่งจะมุ่งพุ่งเป้าไปที่การพัฒนาคนและพัฒนางาน ดังสรุป ต่อไปนี้

 1. การพัฒนาคน เพื่อให้สอดคล้องกับแผนพัฒนาบุคลากรของมหาวิทยาลัยแม่โจ้ 2561 ต้องการให้พัฒนาตนเองเพื่อเพิ่มขีดความสามารถระดับนานาชาติและทำงานอย่างมีความสุข จึงมุ่งไปที่ขวัญและกำลังใจในการทำงานของบุคลากรโดยสนับสนุนให้บุคลากรทุกคนมีความก้าวหน้าในสายอาชีพเพื่อเพิ่มศักยภาพในการทำงานของบุคลากร สร้างทัศนคติที่ดีให้บุคลากรมีความจงรักภักดีต่อองค์กร โดยจิตอาสาทุ่มเทให้บริการ ทำงานเป็นทีมด้วยความรักสามัคคีอยู่กันแบบพี่กับน้อง

 2. การพัฒนางาน เน้นการมีส่วนร่วม โดยประสานความร่วมมือจากทุกฝ่ายและสร้างพลังความสามัคคีให้เกิดขึ้นในการทำงานเป็นทีม โดยมีนักศึกษาเป็นศูนย์กลางของการพัฒนางานทั้งทางตรงและทางอ้อม ซึ่งทีมผู้บริหารและคณะกรรมการประจำคณะจะเป็นศูนย์กลางและมีคณะกรรมการฝ่ายต่างๆ คอยกำหนดนโยบายและให้คำปรึกษา ส่วนคณะทำงานจะดำเนินการจัดทำยุทธศาสตร์และแผนดำเนินงานอย่างต่อเนื่อง โดยบูรณาการตามพันธกิจต่างๆ เข้าด้วยกัน และประสานงานกับผู้บริหารระดับสูงและหน่วยงานต่างๆ ทั้งในประเทศและต่างประเทศได้

 **นโยบายในการบริหารงานคณะผลิตกรรมการเกษตร**

 ในการบริหารงานคณะผลิตกรรมการเกษตรได้กำหนดนโยบายไว้ 5 ด้าน ดังนี้

 **1. การผลิตบัณฑิต** การผลิตบัณฑิตโดยสร้างอัตลักษณ์บัณฑิตแบบ “รู้รอบด้าน รู้จริง รู้สึก ปฏิบัติได้” ตามลักษณะที่พึงประสงค์ของตลาดแรงงาน

 **1.1 การจัดการเรียนการสอน**

 - การพัฒนาหลักสูตรใหม่ ได้แก่ หลักสูตรเกษตรธรรมชาติ และหลักสูตรเกษตรอินทรีย์ เพื่อรองรับนโยบายมหาวิทยาลัยเกษตรอินทรีย์ ทั้งหลักสูตรปกติและหลักสูตรนานาชาติเพื่อรองรับการเปิดประเทศของประชาคมอาเซียน

 - พัฒนาทุกหลักสูตรแบบบูรณาการ เพื่อผลิตบัณฑิตตามอัตลักษณ์ แต่ให้มีความทันสมัยและทันต่อการเปลี่ยนแปลง โดยใช้ระบบเทคโนโลยีสารสนเทศ

 - พัฒนาศักยภาพของบุคลากร โดยการส่งเสริมให้บุคลากรขอตำแหน่งทางวิชาการและสนับสนุนการเพิ่มคุณวุฒิในการศึกษาต่อและการฝึกอบรม รวมทั้งการศึกษาดูงานในต่างประเทศ

 **1.2 กิจกรรมพัฒนานักศึกษา**

 - พัฒนานักศึกษาด้านการเรียนและทักษะ เพื่อให้บรรลุปรัชญาของคณะฯ โดยการพัฒนาองค์ความรู้ และระบบการเรียนภาคปฏิบัติ เพื่อให้เกิดทักษะความชำนาญจากการฝึกฝน โดยปลูกฝังความมีวินัยและจริยธรรม

 - การพัฒนานักศึกษาด้านเทคโนโลยีสารสนเทศและการสื่อสาร โดยเน้นให้นักศึกษาสามารถนำเทคโนโลยีมาใช้พัฒนาการเรียนอย่างรู้เท่าทันและเกิดประโยชน์สูงสุด

 - การพัฒนากิจกรรมนักศึกษาด้านกีฬา โดยสนับสนุนงบประมาณและส่งเสริมให้จัดกิจกรรมแข่งขันกีฬาและกรีฑา

 - การพัฒนากิจกรรมนักศึกษาด้านสังคมและวัฒนธรรม โดยส่งเสริมให้มีกิจกรรมค่ายอาสาพัฒนา สร้างจิตอาสาเพื่อบริการชุมชน และการตรวจเยี่ยมแปลงเกษตรกร

 - การพัฒนากิจกรรมนักศึกษาด้านภาษา เพื่อรองรับการเปิดประเทศสู่ประชาคมอาเซียน

 **2. ด้านการวิจัย**

 2.1 ส่งเสริมและสนับสนุนให้บุคลากรสร้างโจทย์งานวิจัยครอบคลุมทุกด้าน โดยจัดทำข้อเสนอชุดโครงการวิจัยแบบบูรณาการและส่งเสริมความร่วมมือในการวิจัยกับต่างประเทศ

 2.2 สนับสนุนให้บุคลากรตีพิมพ์ผลงานวิจัยและนำเสนอผลงานวิจัย ในการสัมมนา เพื่อเผยแพร่ผลงานวิชาการในวารสารระดับชาติและระดับนานาชาติ

 2.3 พัฒนาประสิทธิภาพในการวิจัย เพื่อให้สอดรับกับมหาวิทยาลัยแห่งการวิจัยโดยการจัดตั้งสถานีวิจัยและฝึกอบรม เพื่อพัฒนางานวิจัยด้านการเกษตรสำหรับนักศึกษาระดับบัณฑิตศึกษา

 **3. ด้านบริการวิชาการ**

 3.1 การจัดตั้งศูนย์เกษตรอินทรีย์ โดยแสวงหาพันธมิตรทางวิชาการจากสถาบันต่างๆ เพื่อนำผลงานไปส่งเสริมเกษตรกร

 3.2 การจัดตั้งศูนย์บริการแพทย์แผนไทยและคลินิกพืชสมุนไพร เพื่อสร้างเครือข่ายเกษตรกรผู้ปลูกพืชสมุนไพร และจัดอบรมแพทย์ทางเลือกแผนไทยให้แก่ ชุมชนต่างๆ

 3.3 การจัดตั้งสถานวิจัยและฝึกอบรม สำหรับถ่ายทอดองค์ความรู้ให้แก่เกษตรกรและสร้างเครือข่ายชุมชนด้านการเกษตร

 3.4 การจัดตั้งคณะทำงานด้านเทคโนโลยีสารสนเทศของคณะฯ เพื่อประชาสัมพันธ์และเป็นช่องทางเผยแพร่ข้อมูลข่าวสารวิชาการ รวมทั้งตอบปัญหาของเกษตรกร ตลอดจนนำระบบเทคโนโลยีสารสนเทศมาใช้ในการบริหารจัดการองค์กร

 3.5 การจัดตั้งหน่วยงานสนองงานโครงการพระราชดำริ โครงการส่วนพระองค์มูลนิธิชัยพัฒนา มูลนิธิโครงการหลวง

 **4. ด้านบำรุงศิลปวัฒนธรรมและรักษาสิ่งแวดล้อม เน้นการมีส่วนร่วมของชุมชน**

 4.1 ส่งเสริมให้บุคลากรและนักศึกษาเข้าร่วมกิจกรรมกับหน่วยงานอื่นๆ ในการทำนุบำรุงศิลปวัฒนธรรมอันดีงาม ทั้งวัฒนธรรมล้านนาและของประเทศไทย

 4.2 สนับสนุนงบประมาณและส่งเสริมการจัดกิจกรรมประเพณีพื้นบ้านของชาวล้านนา โดยส่งเสริมการสร้างเครือข่ายเพื่ออนุรักษ์ศิลปะและวัฒนธรรมของไทย โดยแสวงหาพันธมิตร เช่น ชมรมการประกวดกลองหลวง สมาคมการแข่งขันหมากรุก ว่าวไทย และตะกร้อลอดห่วง

 4.3 ส่งเสริมการจัดกิจกรรมให้บุคลากรและนักศึกษาเข้าร่วมโครงการรักษาสิ่งแวดล้อม เช่น โครงการคืนชีวิตกล้วยไม้ไทยสู่ไพรพฤกษ์ ปลูกป่าทดแทนกับหน่วยงานภายนอก โครงการอนุรักษ์แหล่งน้ำชุมชน และการรณรงค์ปลูกจิตสำนึกให้ประหยัดพลังงาน

 **5. ด้านการบริหารจัดการ**

 5.1 การบริหารงานโดยยึดหลักธรรมาภิบาล เพื่อให้มีความโปร่งใสและสามารถตรวจสอบได้

 5.2 การวางแผนงานตามยุทธศาสตร์ของการมีส่วนร่วม โดยดำเนินงานตามยุทธวิธี 4 ประสานที่ต้องเชื่อมโยงกันแบบบูรณาการ ได้แก่ งาน เงิน คน และแผนฯ

 5.3 การสร้างระบบการทำงานเป็นทีมที่มีประสิทธิภาพสูง เพื่อพัฒนาองค์กรทั้งระบบ โดยมุ่งเป้าไปที่องค์กรเป็นส่วนรวม ไม่ยึดถือตัวบุคคลแต่จะให้ความสำคัญทรัพยากรบุคคล โดยสนับสนุนมุ่งสร้างนักบริหารรุ่นใหม่ภายใต้หลักธรรมาภิบาล

 5.4 การปรับปรุงระบบการทำงานเพื่อให้สอดรับทันกับสถานการณ์ที่เปลี่ยนแปลง สร้างวัฒนธรรมในการทำงานขององค์กรใหม่ เพื่อให้เกิดความสามัคคี สนับสนุนให้กำลังใจในการทำงานของบุคลากรทุกระดับ

 5.5 การบริหารจัดการตามวงจรคุณภาพ (PDCA) ให้เกิดประสิทธิภาพและประสิทธิผลสูงสุด ได้แก่ การกำหนดหน้าที่การงานอย่างชัดเจนและจัดภารกิจให้เหมาะสมกับกำลังคนการพัฒนางานโดยเน้นการมีส่วนร่วม จัดกิจกรรมแลกเปลี่ยนประสบการณ์ในการทำงานและช่วยแก้ปัญหาแบบพี่สอนน้อง การจัดฐานข้อมูลด้วยระบบสารสนเทศ และระบบการสื่อสารให้มีความหลากหลายและเพียงพอและการพัฒนาระบบการติดตามผลปฏิบัติงานและการประเมินผล เพื่อพัฒนางานอย่างต่อเนื่อง

 5.6 การบริหารจัดการแบบบูรณาการ ภายใต้ข้อจำกัดด้านทรัพยากรบุคคลและงบประมาณ โดยมุ่งเป้าที่ผลงานที่มีประสิทธิภาพและประสิทธิผล

 5.7 การจัดตั้งคณะทำงานประชาสัมพันธ์เชิงรุกด้านศิษย์เก่าและชุมชนสัมพันธ์ โดยให้ศิษย์เก่าและชุมชนเข้ามามีส่วนร่วมในการวางแผนดำเนินงานและเผยแพร่ผลงาน เพื่อเตรียมการเปิดประเทศสู่ประชาคมอาเซียน

 5.8 การจัดตั้งหน่วยงานวิสาหกิจ เพื่อรองรับกับการเป็นมหาวิทยาลัยในกำกับของรัฐ โดยการวางแผนกลยุทธ์และระดมทรัพยากรต่างๆ เพื่อแสวงหารายได้เช่น การฝึกอบรม การให้บริการวิเคราะห์องค์ประกอบทางเคมี การวิเคราะห์ข้อมูล การจำหน่วยผลผลิต การจำหน่วยผลิตภัณฑ์ การหารายได้จากร้านค้า และรายได้จากบริษัทเอกชน

**ประเด็นยุทธศาสตร์ของคณะผลิตกรรมการเกษตร**

 คณะผลิตกรรมการเกษตร ได้นำแผนพัฒนาการศึกษามหาวิทยาลัยแม่โจ้ ระยะที่ 12 (พ.ศ.2560-2564) ฉบับปรับปรุง มาเป็นแนวทางในการสร้างความสอดคล้อง และมีการดำเนินงานตามพันธกิจ โดยได้มีการจัดทำแผนปฏิบัติงานประจำปี พ.ศ. 2562 คณะผลิตกรรมการเกษตร ได้นำประเด็นยุทธศาสตร์ 6 ประเด็นยุทธศาสตร์ มาบรรจุไว้ ได้แก่

 1. การผลิตบัณฑิตและพัฒนานักศึกษาที่มีสมรรถนะในระดับสากล

 2. พัฒนามหาวิทยาลัยสู่ความเป็นนานาชาติ

 3. พัฒนางานวิจัยและนวัตกรรมอย่างเป็นระบบ โดยใช้เกษตรเป็นรากฐานเพื่อมุ่งสู่การยอมรับในระดับชาติและนานาชาติ

 4. การบริการวิชาการเพื่อสังคม ชุมชนด้วยองค์ความรู้ที่ได้รับการยอมรับในระดับนานาชาติ

 5. การเป็นศูนย์รวมแหล่งเรียนรู้และถ่ายทอดศิลปวัฒนธรรม ภูมิปัญญาท้องถิ่น

 6. การบริหารจัดการสู่องค์กรที่มีสมรรถนะสูง(High Performance Organization)

**การวิเคราะห์สภาพแวดล้อมคณะผลิตกรรมการเกษตร**

 **จุดแข็ง**

1. นักศึกษาทั้งระดับดปริญญาตรีและบัณฑิตศึกษามีโอกาสลงไปศึกษาสภาพจริงในชุมชนโดยกระบวนการบูรณาการบริการวิชาการกับการพัฒนานักศึกษาและการเรียนการสอน
2. มีโครงการบริการวิชาการ (ฐานการเรียนรู้) ที่เป็นประโยชน์ต่อเกษตรกรและผู้ที่สนใจเป็นจำนวนมาก
3. มีโครงการทำนุบำรุงศิลปวัฒนธรรมที่สอดคล้องกับบริบทของคณะ เช่น โครงการปลูกข้าววันแม่เกี่ยวข้าววันพ่อ

 **ข้อเสนอแนะในการปรับปรุง**

1. ควรเปิดโอกาสให้นักศึกษามีส่วนร่วมในการทำแผนพัฒนานักศึกษาในส่วนของงบประมาณคณะให้มากขึ้นกว่าเดิม
2. เนื่องจากผลการประเมินของนักศึกษาในด้านการให้คำปรึกษาและแนะแนวการใช้ชีวิตมีคะแนนต่ำกว่าหัวข้อการประเมินอื่นๆ (คือได้คะแนน 3.46) คณะจึงควรศึกษาหาสาเหตุเพื่อปรับปรุงการบริการด้านนี้ให้ดีขึ้น
3. ควรให้ความรู้ด้านการประกันคุณภาพแก่นักศึกษาอย่างทั่วถึงมากยิ่งขึ้น และให้นักศึกษาเข้าใจระบบ PDCA อย่างแท้จริง
4. ควรกำกับดูแลและหามาตรการควบคุมให้หลักสูตรต่างๆ ดำเนินการตามเกณฑ์คุณภาพหลักสูตร
5. ถึงแม้ว่างบประมาณเฉลี่ยเพื่อการวิจัยของคณาจารย์แต่ละท่านเกินจากที่เกณฑ์กำหนด แต่คณะยังมีคณาจารย์ที่ทำงานวิจัยไม่มาก จึงควรพัฒนาศักยภาพของอาจารย์ หรือหากลยุทธ์ที่สามารถส่งเสริมให้จำนวนคณาจารย์ทำงานวิจัยเพิ่มมากขึ้น
6. คณะควรตั้งเป้าหมายการทำวิจัยเพื่อสร้างจุดแข็งของคณะ และสร้างระบบการถ่ายทอดหรือส่งต่อองค์ความรู้ให้นักวิจัยรุ่นหลัง
7. ควรเผยแพร่ประชาสัมพันธ์ฐานการเรียนรู้ของคณะให้นักศึกษาและบุคลากรภายในมหาวิทยาลัย เช่น โดยอาจจัดโครงการ Open House เพื่อให้นักศึกษาและบุคลากรในมหาวิทยาลัยได้เข้าเยี่ยมชม
8. ควรทำแผนปฏฺบัติการประจำปีด้านการบริการวิชาการให้สอดคล้องกับแผนกลยุทธ์
9. ควรตั้งตัวชี้วัดของโครงการให้สามารถตอบวัตถุประสงค์ของโครงการได้ และควรกำหนดวัตถุประสงค์ให้แห็นถึงประโยชน์ของโครงการมากยิ่งขึ้น
10. เพื่อรองรับการเป็นมหาวิทยาลัยในกำกับ คณะจึงควรเร่งสร้างโครงการบริการวิชาการที่สมารถสร้างรายได้จากองค์ความรู้ของคณะ
11. เนื่องจากวิสัยทัศน์ของการทำนุบำรุงศิลปวัฒนธรรมเน้นวิถีเกษตรล้านนาไทยและอนุรักษ์สิ่งแวดล้อมแต่ไม่พบว่ามีโครงการที่เกี่ยวข้องกับสิ่งแวดล้อม คณะจึงควรสร้างโครงการที่จะทำให้บรรลุวิสัยทัศน์ให้มากขึ้น
12. ควรทบทวนแผนปฏิบัติราชการประจำปีด้านทำนุบำรุงศิลปวัฒนธรรมให้สอดคล้องกับแผนกลยุทธ์ของคณะ
13. การทำแผนปฏิบัติราชการประจำปียังไม่สอดคล้องกับแผนกลยุทธ์ คณะควรจัดอบรมให้ความรู้แก่บุคลากรในการแปลงแผนกลยุทธ์ไปสู่แผนปฏิบัติราชการประจำปี
14. ควรตั้งตัวชี้วัดของแผนปฏิบัติราชการประจำปีของการบริการวิชาการ การทำนุบำรุงศิลปวัฒนธรรม และการบูรณาการบริการวิชาการ การิจัย การทำนุบำรุงศิลปวัฒนธรรมกับการเรียนการสอนให้มีความท้าทาย เพื่อให้เกิดการพัฒนาอย่างต่อเนื่อง
15. ควรมีการวิเคราะห์ต้นทุนต่อหน่วยของหลักสูตรที่แท้จริง เพื่อสะท้อนความคุ้มค่าและคุ้มทุน การบริหารจัดการของแต่ละหลักสูตร
16. ควรมีการวิเคราะห์ทางการเงินของหลักสูตร เพื่อเป็นข้อมูลพื้นฐานในการจัดทำแผนกลยุทธ์ทางการเงินของคณะ
17. ควรแสดงให้แห็นอย่างชัดเจนว่าหลังจากการทำแผนบริหารความเสี่ยงแล้วความเสี่ยงได้ลดลงอย่างไร โดยเฉพาะความเสี่ยงเรื่องร้อยละของผู้สำเร็จการศึกษาและการมีงานทำ ซึ่งตั้งเป้าหมายร้อยละ 80 แต่ได้ผลลัพธ์ประมาณ ร้อยละ 70
18. ควรวิเคราะห์หาว่าความรู้ด้านการเรียนการสอนและการวิจัย ประเด็นใดที่นำมาทำ KM เพื่อถอดบทเรียน และนำไปสู่วิธีการปฏิบัติที่ดี ซึ่งสามารถเผยแพร่และนำไปใช้ประโยชน์ได้
19. ควรสำรวจความต้องการของบุคลากร เพื่อทำแผนพัฒนาบุคลากรให้สอดคล้องกับความต้องการของบุคลากร เพื่อการพัฒนาบุคลากรให้เป็นไปตามวิสัยทัศน์ที่ตั้งไว้
20. หลักสูตรต้องนำข้อเสนอแนะจากกรรมการประจำคณะไปวางแผน ปรับปรุงหลักสูตร